title: Komisijos įgyvendinimo reglamentas (ES) 2020/572 2020 m. balandžio 24 d. dėl geležinkelių avarijų ir riktų tyrimo ataskaitų struktūros (Tekstas svarbus EEE)

text:
27.4.2020

                  LT

                  Europos Sąjungos oficialusis leidinys

                  L 132/10

         KOMISIJOS ĮGYVENDINIMO REGLAMENTAS (ES) 2020/572
         2020 m. balandžio 24 d.
         dėl geležinkelių avarijų ir riktų tyrimo ataskaitų struktūros
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. gegužės 11 d. Europos Parlamento ir Tarybos direktyvą (ES) 2016/798 dėl geležinkelių saugos (1), ypač į jos 24 straipsnio 2 dalį,
         kadangi:

                     (1)

                     Direktyvoje (ES) 2016/798 nustatyta sistema, kuria užtikrinama, kad nacionalinės tyrimo įstaigos, atsakingos už pranešimą apie geležinkelių avarijų ir riktų tyrimą visoje Sąjungoje, pagal tos direktyvos 22 straipsnį užtikrintų avarijų ir riktų tyrimų rezultatų sklaidą;

                     (2)

                     tyrimų ataskaitose ir visose išvadose bei vėlesnėse rekomendacijose pateikiama svarbi informacija, padėsianti ateityje gerinti geležinkelių saugą bendroje Europos geležinkelių erdvėje. Pagal Direktyvos (ES) 2016/798 26 straipsnį saugos rekomendacijų adresatai turi imtis atsakomųjų veiksmų ir pranešti apie juos tyrimo įstaigai;

                     (3)

                     bendra tyrimo ataskaitos struktūra turėtų palengvinti dalijimąsi ataskaitomis. Šiuo tikslu pagal Europos Parlamento ir Tarybos reglamento (ES) 2016/796 (2) 37 straipsnio 3 dalies e punktą sukurta vieša duomenų bazė, už kurios administravimą atsakinga ir prieigą prie kurios suteikia Europos Sąjungos geležinkelių agentūra;

                     (4)

                     siekiant sudaryti palankesnes sąlygas kitoms Europos suinteresuotosioms šalims susipažinti su naudinga informacija ir ją taikyti, kai kurias ataskaitos dalis prašoma pateikti dviem Europos kalbomis;

                     (5)

                     ataskaitos struktūra turėtų būti tokia, kad nacionalinės tyrimo įstaigos būtų apsaugotos nuo įsikišimo iš išorės ir kad tyrimas būtų vykdomas nepriklausomai, kaip numatyta Direktyvos (ES) 2016/798 21 straipsnio 4 dalyje;

                     (6)

                     saugos avarijų ir riktų tyrimo ataskaitos turėtų užtikrinti, kad būtų pasimokyta iš ankstesnių avarijų ir riktų. Jos turėtų padėti ateityje nustatyti pavojus saugai ir pašalinti panašius pavojus saugai ateityje, taip pat sudaryti sąlygas geležinkelių sektoriaus dalyviams peržiūrėti su jų veikla susijusios rizikos vertinimą ir prireikus atnaujinti savo saugos valdymo sistemas, be kita ko, prireikus priimti taisomąsias priemones pagal Komisijos deleguotojo reglamento (ES) 2018/762 (3) I priedo 7.1.3 punktą ir II priedo 7.1.3 punktą. Šiuo tikslu tokiose ataskaitose informacijos pateikimo struktūra turėtų būti tokia, kad su informacija būtų lengva susipažinti;

                     (7)

                     ataskaitas renkanti Europos Sąjungos geležinkelių agentūra (toliau – Agentūra) turėtų turėti tinkamą informacinę priemonę, kuria naudojantis būtų galima lengvai atlikti paiešką ir kuri būtų pritaikyta prie konkrečių naudotojo poreikių (pvz., būtų galima naudoti raktinius žodžius);

                     (8)

                     šiame reglamente nustatytos priemonės atitinka Direktyvos (ES) 2016/798 28 straipsnio 1 dalyje nurodyto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Tikslas, dalykas ir taikymo sritis
            Šiuo reglamentu nustatoma bendra Direktyvos (ES) 2016/798 20 straipsnio 1 dalyje ir 2 straipsnyje nurodytų avarijų ir riktų tyrimų ataskaitų struktūra.

            2 straipsnis
            Terminų apibrėžtys
            Šiame reglamente vartojamų terminų apibrėžtys:

                        1)

                        priežastinis veiksnys – bet koks veikimas, neveikimas, atsitikimas ar sąlyga (arba jų derinys), kuriuos pakoregavus, pašalinus arba kurių išvengus, labai tikėtina, buvo galima užkirsti kelią įvykiui;

                        2)

                        papildomas veiksnys – bet koks veikimas, neveikimas, atsitikimas ar sąlyga, kurie daro poveikį įvykiui (t. y. didina jo tikimybę, paspartina poveikį arba padidina pasekmių rimtumą), tačiau kuriuos pašalinus išvengti įvykio nebūtų buvę įmanoma;

                        3)

                        sisteminis veiksnys – organizacinio, vadybinio, visuomeninio ar norminio pobūdžio priežastinis ar papildomas veiksnys, kuris gali padaryti poveikį panašiems ir susijusiems įvykiams ateityje, įskaitant visų pirma reguliavimo sistemos sąlygas, saugos valdymo sistemos struktūrą ir taikymą, darbuotojų įgūdžius, procedūras ir techninę priežiūrą.

            3 straipsnis
            Ataskaitos struktūra
            Nedarant poveikio Direktyvos (ES) 2016/798 20 straipsnio, 24 straipsnio 1 ir 2 dalių nuostatoms, tyrimo ataskaitos rengiamos kuo labiau laikantis I priede nustatytos struktūros.
            I priedo 1, 5 ir 6 punktai parengiami dar viena oficialiąja Europos kalba. Šis vertimas turėtų būti prieinamas ne vėliau kaip per 3 mėnesius nuo ataskaitos pateikimo.
            Ataskaitos Agentūrai pateikiamos skaitmeniniu formatu, kad su ta ataskaita būtų įmanoma susipažinti, atlikti jos skaitmeninį indeksavimą ir analizę.

            4 straipsnis
            Pereinamasis laikotarpis
            Dėl avarijų ir riktų, dėl kurių šio reglamento įsigaliojimo metu jau priimtas sprendimas pradėti tyrimą pagal Direktyvos (ES) 2016/798 22 straipsnio 3 dalį, tyrimo įstaiga gali nuspręsti, ar laikytis I priede nustatytos ataskaitos struktūros, ar Europos Parlamento ir Tarybos direktyvos 2004/49/EB (4) V priede nustatytos struktūros.

            5 straipsnis
            Įsigaliojimas ir taikymas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. balandžio 24 d.

                  Komisijos vardu

                  Pirmininkė

               Ursula VON DER LEYEN

            (1)  OL L 138, 2016 5 26, p. 102.

            (2)  2016 m. gegužės 11 d. Europos Parlamento ir Tarybos reglamentas (ES) 2016/796 dėl Europos Sąjungos geležinkelių agentūros ir kuriuo panaikinamas Reglamentas (EB) Nr. 881/2004 (OL L 138, 2016 5 26, p. 1).

            (3)  2018 m. kovo 8 d. Komisijos deleguotasis reglamentas (ES) 2018/762, kuriuo pagal Europos Parlamento ir Tarybos direktyvą (ES) 2016/798 nustatomi su saugos valdymo sistemų reikalavimais susiję bendrieji saugos būdai ir panaikinami Komisijos reglamentai (ES) Nr. 1158/2010 ir (ES) Nr. 1169/2010 (OL L 129, 2018 5 25, p. 26).

            (4)  2004 m. balandžio 29 d. Europos Parlamento ir Tarybos direktyva 2004/49/EB dėl saugos Bendrijos geležinkeliuose ir iš dalies pakeičianti Tarybos direktyvą 95/18/EB dėl geležinkelio įmonių licencijavimo bei Direktyvą 2001/14/EB dėl geležinkelių infrastruktūros pajėgumų paskirstymo, mokesčių už naudojimąsi geležinkelių infrastruktūra ėmimo ir saugos sertifikavimo (Saugos geležinkeliuose direktyva) (OL L 164, 2004 4 30, p. 44).

            PRIEDAS
            Struktūra, kurios turi būti laikomasi teikiant ataskaitas
            Pagal Direktyvos (ES) 2016/798 24 straipsnio 1 dalį avarijos ir rikto tyrimo ataskaitos struktūra turi kuo labiau atitikti čia nustatytą struktūrą ir turi būti koreguojama atsižvelgiant į avarijos arba rikto tipą ir rimtumą. Paprastai teikiama visuose 1–6 skyriuose, įskaitant raidėmis pažymėtus poskyrius (kai tai būtina), reikalaujama informacija. Jei tam tikros informacijos neturima arba jos nebūtina pateikti dėl įvykio aplinkybių, atitinkamuose skyriuose ar poskyriuose pateikiamas įrašas „netaikoma“, kad būtų aišku, jog tie skyriai ar poskyriai nėra laikomi svarbiais atliekant tyrimą. Atitinkamo skyriaus ar poskyrio pradžioje arba gale gali būti pateikiamas toks suvestinis įrašas.
            1.   Santrauka

            Santrauka yra neatskiriama ataskaitos dalis ir turi būti savaime aiški, kad ją būtų galima skaityti be papildomo konteksto.
            Joje pateikiami pagrindiniai faktai apie įvykį: trumpas avarijos arba rikto apibūdinimas; avarijos arba rikto laikas, vieta ir aplinkybės; išvada dėl avarijos arba rikto priežasčių ir pasekmių. Santraukoje pateikiama informacija apie visus atliekant tyrimą nustatytus veiksnius (priežastinius, papildomus ir (arba) sisteminius). Jei būtina, santraukoje pateikiamos saugos rekomendacijos ir nurodomi jų adresatai.
            2.   Tyrimas ir jo aplinkybės

            Šioje ataskaitos dalyje apibūdinami tyrimo tikslai ir aplinkybės. Joje nurodomi visi veiksniai (pavyzdžiui, vėlavimas), kurie gali turėti žalingą poveikį ar kitaip paveikti tyrimą ar jo išvadas.

                        1.

                        Sprendimas pradėti tyrimą:

                        2.

                        Sprendimo pradėti tyrimą pagrindimas (pvz., remiantis 20 str. 1 dalimi (katastrofa) arba 20 str. 2 dalies a–d punktais):

                        3.

                        Tyrimo apimtis ir ribos, įskaitant jų pagrindimą, taip pat bet kokio vėlavimo, kuris laikomas pavojingu, arba kitokio poveikio tyrimo eigai arba jo išvadoms paaiškinimas:

                           Išsamesnė informacija apie taikymo sritį ir ribas gali būti pateikta 4 punkte.

                        4.

                        Suvestinis tyrėjų grupės techninių pajėgumų ir funkcijų aprašymas. Tai apima asmenis, priklausančius kitoms tyrimo įstaigoms arba susijusioms išorės šalims, taip pat jų nepriklausomumo nuo su įvykiu susijusių šalių įrodymus:

                           Jei asmenims arba subjektams taikoma anonimiškumo tvarka, paaiškinkite.

                        5.

                        Tyrimo metu taikyto su pateikiama informacija susijusio bendravimo ir konsultavimosi su asmenimis ar subjektais, kurie susiję su įvykiu, proceso aprašymas:

                           Jei asmenims arba subjektams taikoma anonimiškumo tvarka, paaiškinkite.

                        6.

                        Su įvykiu susijusių subjektų užtikrinamo bendradarbiavimo aprašymas:

                           Jei asmenims arba subjektams taikoma anonimiškumo tvarka, paaiškinkite.

                        7.

                        Tyrimo metodų ir būdų, taip pat analizės metodų, kuriuos taikant nustatyti ataskaitoje nurodyti faktai ir parengtos išvados, aprašymas. Iš tų faktų turi būti aiškūs bent:

                                    —

                                    įvykį nulėmę atsitikimai ir sąlygos,

                                    —

                                    minėtus atsitikimus ir sąlygas nulėmę pirminiai veiksniai,

                                    —

                                    nurodymai, privalomos procedūros, grįžtamosios informacijos mechanizmai ir (arba) kontrolės mechanizmai, kurie nulėmė įvykį arba kitaip prisidėjo prie jo.

                           pvz., pokalbiai, prieiga prie dokumentų ir įrašų operacinėje sistemoje

                        8.

                        Sunkumų ir konkrečių problemų, su kuriais susidurta atliekant tyrimą, aprašymas.

                        9.

                        Bet koks bendravimas su teisminėmis institucijomis, jei būtina.

                        10.

                        Visa kita tyrimui svarbi informacija, jei būtina.

                  3.   Įvykio aprašymas

            Šioje ataskaitos dalyje pateikiamas išsamus įvykio mechanizmo aprašymas, pagrįstas atliekant tyrimą surinkta informacija.
            a)   Įvykis ir bendroji informacija

                        1.

                        Įvykio tipo aprašymas;

                        2.

                        Įvykio data, tikslus laikas ir vieta;

                        3.

                        Įvykio vietos aprašymas, įskaitant oro ir geografines sąlygas įvykio metu, taip pat informaciją apie tai, ar įvykio vietoje arba netoliese buvo atliekami kokie nors darbai:

                        4.

                        Žūtys, sužalojimai ir materialinė žala:

                                    —

                                    keleiviai, darbuotojai arba rangovai, pervažų naudotojai, pažeidėjai, kiti perone esantys asmenys, kiti ne perone esantys asmenys,

                                    —

                                    kroviniai, bagažas ir kitas turtas,

                                    —

                                    riedmenys, infrastruktūra ir aplinka.

                           Jei asmenims arba subjektams taikoma anonimiškumo tvarka, paaiškinkite.

                        5.

                        Kitų pasekmių, įskaitant įvykio poveikį su įvykiu susijusių dalyvių įprastinei veiklai, aprašymas:

                        6.

                        Su įvykiu susijusių asmenų, jų funkcijų ir susijusių subjektų identifikavimas, įskaitant galimas sąsajas su rangovais ir (arba) kitomis atitinkamomis šalimis:

                           Jei asmenims arba subjektams taikoma anonimiškumo tvarka, paaiškinkite.

                        7.

                        Traukinio (-ių) aprašymas, identifikatoriai ir sudėtis, įskaitant susijusius riedmenis ir jų registracijos numerius:

                        8.

                        Atitinkamų infrastruktūros ir signalizacijos sistemos dalių – bėgių kelio tipo, iešmų, centralizacijos, signalų, traukinio apsaugos sistemų – aprašymas:

                        9.

                        Jei būtina, visa kita informacija, kuri yra svarbi aprašant įvykį, ir pagrindinė informacija:

                  b)   Faktinis įvykių aprašymas

                        1.

                        Įvykį nulėmusių atsitikimų pirminė grandinė, įskaitant:

                                    —

                                    veiksmus, kurių ėmėsi susiję asmenys;

                                    —

                                    riedmenų ir techninių įrenginių veikimą,

                                    —

                                    operacinės sistemos veikimą.

                           pvz., traukinio išvykimo vieta, su įvykiu susijusio darbuotojo pamainos pradžia

                           pvz., darbuotojų taikomos eismo kontrolės ir signalizacijos priemonės, keitimasis žodiniais pranešimais ir raštiškais įsakymais, susijusiais su įvykiu

                           pvz., signalizacijos ir valdymo komandų sistema, infrastruktūra, ryšių įranga, riedmenys, techninė priežiūra ir t. t.

                        2.

                        Atsitikimų grandinė nuo įvykio iki gelbėjimo tarnybų veiksmų pabaigos, įskaitant:

                                    —

                                    priemones, kurių buvo imtasi siekiant apsaugoti įvykio vietą ir užtikrinti, kad ji išliktų nepažeista,

                                    —

                                    gelbėjimo ir pagalbos tarnybų priemones.

                           pvz., geležinkelių avarinio plano aktyvinimas, valstybinių gelbėjimo tarnybų, policijos ir medicinos tarnybų avarinio plano aktyvinimas ir įvykių seka

                  4.   Įvykio analizė, prireikus atsižvelgiant į atskirus papildomus veiksnius

            Šioje ataskaitos dalyje analizuojami nustatyti įvykį nulėmę faktai ir išvados (t. y. veiklos vykdytojų veiklos rezultatai, riedmenų ir (arba) techninių įrenginių veikimas). Atlikus analizę nustatomi saugai svarbūs veiksniai, kurie sukėlė įvykį arba kitaip prisidėjo prie jo, įskaitant faktus, kurie buvo nustatyti kaip pirminiai veiksniai. Avariją ar riktą gali sukelti priežastiniai, sisteminiai ir papildomi veiksniai, kurie yra vienodai svarbūs ir į kuriuos reikėtų atsižvelgti atliekant tyrimą.
            Į analizę gali būti įtrauktos visos geležinkelių sistemos sąlygos, grįžtamojo ryšio mechanizmai ir (arba) kontrolės mechanizmai, kurie, kaip nustatyta, aktyviai veikia panašių įvykių raidą. Tai galėtų apimti su įvykiu susijusių šalių saugos valdymo sistemų veikimą ir reguliavimo veiklą, apimančią sertifikavimą ir priežiūrą.
            Apie kiekvieną nustatytą atsitikimą ar veiksnį (priežastinį ar papildomą), kurie, kaip manoma, yra svarbūs saugai, turi būti teikiami toliau nurodyti informacijos elementai, atsižvelgiant į ataskaitos struktūros lankstumą (žr. pirmiau).
            a)   Vaidmenys ir pareigos

            Nedarant poveikio Direktyvos (ES) 2016/798 20 straipsnio 4 dalies taikymui, remiantis šia ataskaitos dalimi turi būti įmanoma nustatyti ir išanalizuoti atskirų asmenų ir subjektų vaidmenis bei pareigas, įskaitant, jei reikia, atitinkamus darbuotojus ir jiems pavestas užduotis ir funkcijas, jei nustatyta, kad tie darbuotojai dalyvavo įvykyje saugai svarbiu būdu arba bet kokioje su įvykiu susijusioje veikloje.

                        1.

                        Geležinkelio įmonė (-ės) ir (arba) infrastruktūros valdytojas (-ai):

                           Jei asmenims arba subjektams taikoma anonimiškumo tvarka, paaiškinkite.

                        2.

                        Už techninę priežiūrą atsakingas subjektas (-ai), techninės priežiūros dirbtuvės ir (arba) kiti techninės priežiūros paslaugų teikėjai:

                           Jei asmenims arba subjektams taikoma anonimiškumo tvarka, paaiškinkite.

                        3.

                        Riedmenų gamintojai arba kiti geležinkelio produktų tiekėjai:

                           Jei asmenims arba subjektams taikoma anonimiškumo tvarka, paaiškinkite.

                        4.

                        Nacionalinės saugos institucijos ir (arba) Europos Sąjungos geležinkelių agentūra:

                           Jei asmenims arba subjektams taikoma anonimiškumo tvarka, paaiškinkite.

                        5.

                        Notifikuotosios įstaigos, paskirtosios įstaigos ir (arba) rizikos vertinimo įstaigos:

                           Jei asmenims arba subjektams taikoma anonimiškumo tvarka, paaiškinkite.

                        6.

                        2 punkte minimų už techninę priežiūrą atsakingų subjektų sertifikavimo įstaigos:

                           Jei asmenims arba subjektams taikoma anonimiškumo tvarka, paaiškinkite.

                        7.

                        Bet kuris kitas su įvykiu susijęs asmuo ar subjektas, įrašytas į vieną iš atitinkamų saugos valdymo sistemų arba nurodytas registre ar atitinkamoje teisinėje sistemoje (arba ne):

                           Jei asmenims arba subjektams taikoma anonimiškumo tvarka, paaiškinkite.

                           pvz., transporto priemonių valdytojai, terminalų paslaugų teikėjai, krovėjai arba pripildytojai

                  b)   Riedmenys ir techniniai įrenginiai

            Įvykio priežastiniai veiksniai arba pasekmės, kurie, kaip nustatyta, susiję su riedmenų arba techninių įrenginių būkle, įskaitant galimus papildomus veiksnius, susijusius su veikla ir sprendimais; pavyzdžiui:

                        1.

                        susiję su riedmenų, geležinkelių infrastruktūros ar techninių įrenginių projektavimu:

                        2.

                        susiję su riedmenų, geležinkelių infrastruktūros arba techninių įrenginių įrengimu ir eksploatavimu:

                        3.

                        susiję su geležinkelio produktų gamintojais arba kitais tokių gaminių tiekėjais:

                        4.

                        susiję su riedmenų arba techninių įrenginių technine priežiūra ir (arba) modifikavimu:

                        5.

                        susiję su už techninę priežiūrą atsakingu (-ais) subjektu (-ais), techninės priežiūros dirbtuvėmis ir kitais techninės priežiūros paslaugų teikėjais:

                        6.

                        ir visi kiti veiksniai ar pasekmės, kurie laikomi svarbiais atliekant tyrimą:

                  c)   Žmogiškieji veiksniai

            Tais atvejais, kai priežastiniai ar papildomi veiksniai arba įvykio pasekmės buvo susiję su žmogaus veiksmais, dėmesys turi būti skiriamas konkrečioms aplinkybėms ir tam, kaip darbuotojai vykdo įprastą veiklą normaliojo eksploatavimo sąlygomis, taip pat žmogiškiesiems ir organizaciniams veiksniams, kurie gali turėti įtakos veiksmams ir (arba) sprendimams, įskaitant:

                        1.

                        žmogiškąsias ir individualias savybes:

                                    a)

                                    mokymą ir tobulinimąsi, įskaitant įgūdžius ir patirtį,

                                    b)

                                    įvykiui įtakos turėjusias sveikatos ir asmeninio pobūdžio aplinkybes (įskaitant fizinį ar psichologinį stresą),

                                    c)

                                    nuovargį,

                                    d)

                                    motyvaciją ir požiūrį;

                        2.

                        su darbu susijusius veiksnius:

                                    a)

                                    užduočių planavimą,

                                    b)

                                    įrangos dizainą, darantį įtaką žmogaus ir mašinos sąsajai,

                                    c)

                                    komunikacijos priemones,

                                    d)

                                    praktiką ir procesus,

                                    e)

                                    eksploatavimo taisykles, vietos instrukcijas, personalo reikalavimus, techninės priežiūros nurodymus ir taikomus standartus,

                                    f)

                                    su įvykiu susijusių darbuotojų darbo laiką,

                                    g)

                                    rizikos valdymo praktiką,

                                    h)

                                    kontekstą, mechanizmus, įrangą ir instrukcijas, kurios daro įtaką darbo praktikai;

                        3.

                        organizacinius veiksnius ir užduotis:

                                    a)

                                    darbo jėgos planavimą ir darbo krūvį,

                                    b)

                                    komunikaciją, informavimą ir komandinį darbą,

                                    c)

                                    įdarbinimą ir atranką, išteklius,

                                    d)

                                    veiklos valdymą ir priežiūrą,

                                    e)

                                    kompensaciją (atlygį),

                                    f)

                                    vadovavimą, teisių suteikimo klausimus,

                                    g)

                                    organizacijos kultūrą,

                                    h)

                                    teisinius klausimus (įskaitant atitinkamas ES ir nacionalines taisykles ir reglamentus),

                                    i)

                                    reguliavimo sistemos sąlygas ir saugos valdymo sistemos taikymą;

                        4.

                        aplinkos veiksnius:

                                    a)

                                    darbo sąlygas (triukšmą, apšvietimą, vibraciją ir t. t.),

                                    b)

                                    oro ir geografines sąlygas,

                                    c)

                                    įvykio vietoje ar netoli jos vykdomus darbus;

                        5.

                        visus kitus veiksnius, kurie svarbūs atliekant tyrimą 1, 2, 3, 4 punktuose nurodytais atvejais:

                  d)   Grįžtamojo ryšio ir kontrolės mechanizmai, įskaitant rizikos ir saugos valdymą, taip pat stebėsenos procesai

                        1.

                        Atitinkamos reguliavimo sistemos sąlygos:

                        2.

                        Rizikos vertinimo ir stebėsenos veiklos, kurią vykdo kurie nors su įvykiu susiję dalyviai (geležinkelio įmonės, infrastruktūros valdytojai, už techninę priežiūrą atsakingi subjektai, techninės priežiūros dirbtuvės, kiti techninės priežiūros paslaugų teikėjai, gamintojai ir kiti dalyviai) procesai, metodai, turinys bei rezultatai ir Įgyvendinimo reglamento (ES) Nr. 402/2013  (1) 6 straipsnyje nurodytos nepriklausomo vertinimo ataskaitos:

                        3.

                        Susijusios (-ių) geležinkelio įmonės (-ių) ir infrastruktūros valdytojo (-ų) saugos valdymo sistema, įskaitant Direktyvos (ES) 2016/798 9 straipsnio 3 dalyje ir visuose ES teisės įgyvendinimo aktuose nustatytus pagrindinius elementus:

                        4.

                        Už techninę priežiūrą ir techninės priežiūros dirbtuves atsakingo (-ų) subjekto (-ų) valdymo sistema, įskaitant funkcijas, nurodytas Direktyvos (ES) 2016/798 14 straipsnio 3 dalyje bei III priede ir visuose paskesniuose įgyvendinimo aktuose:

                        5.

                        Nacionalinių saugos institucijų pagal Direktyvos (ES) 2016/798 17 straipsnį atliktos priežiūros rezultatai:

                        6.

                        Agentūros, nacionalinių saugos institucijų ar kitų atitikties vertinimo įstaigų suteikti leidimai, sertifikatai ir parengtos vertinimo ataskaitos:

                                    —

                                    su įvykiu susijusio (-ių) infrastruktūros valdytojo (-ų) ir geležinkelio įmonės (-ių) saugos leidimai ir (arba) saugos sertifikatai,

                                    —

                                    leidimai pradėti eksploatuoti stacionarius įrenginius ir leidimas pateikti transporto priemonę rinkai,

                                    —

                                    už techninę priežiūrą ir techninės priežiūros dirbtuves (įskaitant sertifikavimą) atsakingas subjektas.

                        7.

                        Kiti sisteminiai veiksniai:

                  e)   Ankstesni panašaus pobūdžio įvykiai (jei yra)

            5.   Išvados

            Išvadose pateikiama ši informacija:

                        a)

                           Įvykio priežasčių analizės ir išvadų santrauka

                        Išvadose apibendrinama informacija apie priežastinius ir papildomus įvykį nulėmusius veiksnius, įskaitant akivaizdžius ir sunkiau aptinkamus sisteminius veiksnius, taip pat informacija apie trūkstamas arba netinkamas saugos priemones, dėl kurių rekomenduojama taikyti kompensacines priemones. Be to, apibūdinamas su įvykiu susijusių organizacijų gebėjimas spręsti šį klausimą naudojantis savo saugos valdymo sistemomis, kad ateityje būtų užkirstas kelias avarijoms ir riktams.

                        b)

                           Priemonės, kurių imtasi po įvykio

                        c)

                           Papildomos pastabos

                        Tyrimo metu nustatytos saugos problemos, kurios nelaikytos svarbiomis rengiant išvadas dėl įvykio priežasčių ir pasekmių.

                  6.   Saugos rekomendacijos

            Jei būtina, šioje ataskaitos dalyje pateikiamos saugos rekomendacijos, kuriomis siekiama vienintelio tikslo – užkirsti kelią panašiems įvykiams ateityje.
            Jei rekomendacijų nepateikiama, turi būti paaiškinami motyvai.
            Saugos rekomendacijos grindžiamos nustatytais faktais arba papildomomis su jais susijusiomis prielaidomis, taip pat jų analize, kuria remiantis daromos išvados dėl saugai svarbių įvykio priežasčių ir pasekmių.
            Saugos rekomendacijos taip pat gali būti teikiamos dėl papildomų pastebėtų faktų, kurie nenulėmė įvykio ar kitaip neprisidėjo prie jo.

               (1)  2013 m. balandžio 30 d. Komisijos įgyvendinimo reglamentas (ES) Nr. 402/2013, kuriuo nustatomas bendrasis saugos būdas, susijęs su pavojaus lygio nustatymu ir pavojaus vertinimu, ir panaikinamas Reglamentas (EB) Nr. 352/2009 (OL L 121, 2013 5 3, p. 8).


title: Komisijos įgyvendinimo reglamentas (ES) 2020/573 2020 m. balandžio 24 d. kuriuo nustatomi nuo 2020 m. balandžio 27 d. taikomi grūdų sektoriaus importo muitai

text:
27.4.2020

                  LT

                  Europos Sąjungos oficialusis leidinys

                  L 132/19

         KOMISIJOS ĮGYVENDINIMO REGLAMENTAS (ES) 2020/573
         2020 m. balandžio 24 d.
         kuriuo nustatomi nuo 2020 m. balandžio 27 d. taikomi grūdų sektoriaus importo muitai
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnį,
         kadangi:

                     (1)

                     Komisijos reglamento (ES) Nr. 642/2010 (2) 1 straipsnio 1 dalyje numatyta, kad produktams, kurių KN kodai 1001 11 00, 1001 19 00, ex 1001 91 20 [paprastieji kviečiai, skirti sėjai], ex 1001 99 00 [aukštos kokybės paprastieji kviečiai, išskyrus skirtus sėklai], 1002 10 00, 1002 90 00, 1005 10 90, 1005 90 00, 1007 10 90 ir 1007 90 00, nustatomas importo muitas yra lygus tiems produktams importavimo metu taikomai intervencinei kainai, padidintai 55 % ir atėmus konkrečiai siuntai taikomą CIF importo kainą. Tačiau tas muitas negali viršyti Bendrojo muitų tarifo muito normos;

                     (2)

                     Reglamento (ES) Nr. 642/2010 1 straipsnio 2 dalyje nustatyta, kad, siekiant apskaičiuoti to straipsnio 1 dalyje nurodytą importo muitą, reguliariai nustatomos tipinės toje dalyje nurodytų produktų CIF importo kainos;

                     (3)

                     remiantis Reglamento (ES) Nr. 642/2010 2 straipsnio 1 dalimi, apskaičiuojant to reglamento 1 straipsnio 1 dalyje nurodytų produktų importo muitą turi būti taikoma kasdieninė tipinė CIF importo kaina, nustatyta to reglamento 5 straipsnyje nurodyta tvarka;

                     (4)

                     nuo 2017 m. rugsėjo 21 d. Kanados kilmės produktų, kurių KN kodai 1001 11 00, 1001 19 00, ex 1001 99 00 (aukštos kokybės paprastieji kviečiai, išskyrus skirtus sėklai), 1002 10 00 ir 1002 90 00, importo muitas apskaičiuojamas pagal Reglamento (ES) Nr. 642/2010 2 straipsnio 5 dalį;

                     (5)

                     reikėtų nustatyti nuo 2020 m. balandžio 27 d. taikomus importo muitus. Jie būtų taikomi tol, kol bus nustatyti nauji;

                     (6)

                     remiantis Reglamento (ES) Nr. 642/2010 2 straipsnio 2 dalimi, šis reglamentas turėtų įsigalioti jo paskelbimo dieną,

               PRIĖMĖ ŠĮ REGLAMENTĄ:

            1 straipsnis
            Nuo 2020 m. balandžio 27 d. galiojantys Reglamento (ES) Nr. 642/2010 1 straipsnio 1 dalyje nurodyti grūdų sektoriaus importo muitai nustatomi šio reglamento I priede, remiantis II priede pateikta informacija.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. balandžio 24 d.

                  Komisijos vardu

                  Pirmininkės pavedimu

               Wolfgang BURTSCHER

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 347, 2013 12 20, p. 671.

            (2)  2010 m. liepos 20 d. Komisijos reglamentas (ES) Nr. 642/2010 dėl Tarybos reglamento (EB) Nr. 1234/2007 taikymo taisyklių grūdų sektoriaus importo muitų srityje (OL L 187, 2010 7 21, p. 5).

            I PRIEDAS
            Produktų, išvardytų Reglamento (ES) Nr. 642/2010 1 straipsnio 1 dalyje, importo muitai, taikomi nuo 2020 m. balandžio 27 d.

                        KN kodas

                        Prekių aprašymas

                        Importo muitas  (1)
                            (2)

                        (EUR už toną)

                        1001 11 00

                        Kietieji KVIEČIAI, skirti sėjai

                        0,00

                        1001 19 00

                        Kietieji KVIEČIAI, aukštos kokybės, išskyrus skirtus sėjai

                        0,00

                        vidutinės kokybės, išskyrus skirtus sėjai

                        0,00

                        žemos kokybės, išskyrus skirtus sėjai

                        0,00

                        ex 1001 91 20

                        Paprastieji KVIEČIAI, skirti sėjai

                        0,00

                        ex 1001 99 00

                        Paprastieji KVIEČIAI, aukštos kokybės, išskyrus skirtus sėjai

                        0,00

                        1002 10 00

                        RUGIAI, skirti sėjai

                        5,27

                        1002 90 00

                        RUGIAI, išskyrus skirtus sėjai

                        5,27

                        1005 10 90

                        KUKURŪZAI, skirti sėjai, išskyrus hibridus

                        5,27

                        1005 90 00

                        KUKURŪZAI, išskyrus skirtus sėjai (3)

                        5,27

                        1007 10 90

                        Grūdinis SORGAS, išskyrus sėjai skirtus hibridus

                        5,27

                        1007 90 00

                        Grūdinis SORGAS, išskyrus skirtą sėjai

                        5,27

               (1)  Remiantis Reglamento (ES) Nr. 642/2010 2 straipsnio 4 dalimi, importuotojui muitas gali būti sumažintas:

                        —

                        3 EUR už toną, jei iškrovimo uostas yra Viduržemio jūros uostas (už Gibraltaro sąsiaurio ribų) arba Juodosios jūros uostas ir jei prekės į Sąjungą atgabenamos Atlanto vandenynu arba per Sueco kanalą,

                        —

                        2 EUR už toną, jei iškrovimo uostas yra Airijoje, Jungtinėje Karalystėje, Danijoje, Estijoje, Latvijoje, Lietuvoje, Lenkijoje, Suomijoje, Švedijoje arba Pirėnų pusiasalio Atlanto vandenyno pakrantėje ir jei prekės į Sąjungą atgabenamos Atlanto vandenynu.

               (2)  Kanados kilmės produktų, kurių KN kodai 1001 11 00, 1001 19 00, ex 1001 99 00 (aukštos kokybės paprastieji kviečiai, išskyrus skirtus sėklai), 1002 10 00 ir 1002 90 00, importo muitas apskaičiuojamas pagal Reglamento (ES) Nr. 642/2010 2 straipsnio 5 dalį.

               (3)  Importuotojui muitas gali būti sumažintas fiksuota 24 EUR už toną suma, jei laikomasi Reglamento (ES) Nr. 642/2010 3 straipsnyje nurodytų sąlygų.

            II PRIEDAS
            I priede nustatyto muito apskaičiavimo komponentai

               1.
               Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                           (EUR už toną)

                           Paprastieji kviečiai  (1)

                           Kukurūzai

                           Prekių birža

                           Mineapolis

                           Čikaga

                           Kotiruojama

                           187,231

                           116,272

                           Meksikos įlankos priemoka

                           –

                           23,784

                           Didžiųjų ežerų priemoka

                           40,454

                           –

               2.
               Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                           Vežimo išlaidos: Meksikos įlanka–Roterdamas

                           11,705

                           Vežimo išlaidos: Didieji ežerai–Roterdamas

                           38,841

               (1)  Įtraukta 14 EUR už toną priemoka (Reglamento (ES) Nr. 642/2010 5 straipsnio 3 dalis).


title: Komisijos įgyvendinimo reglamentas (ES) 2020/615 2020 m. gegužės 4 d. kuriuo nustatomi nuo 2020 m. gegužės 5 d. galiojantys grūdų sektoriaus importo muitai

text:
5.5.2020

                  LT

                  Europos Sąjungos oficialusis leidinys

                  LI 141/1

         KOMISIJOS ĮGYVENDINIMO REGLAMENTAS (ES) 2020/615
         2020 m. gegužės 4 d.
         kuriuo nustatomi nuo 2020 m. gegužės 5 d. galiojantys grūdų sektoriaus importo muitai
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnį,
         kadangi:

                     (1)

                     Komisijos reglamento (ES) Nr. 642/2010 (2) 1 straipsnio 1 dalyje numatyta, kad produktams, kurių KN kodai 1001 11 00, 1001 19 00, ex 1001 91 20 [paprastieji kviečiai, skirti sėjai], ex 1001 99 00 [aukštos kokybės paprastieji kviečiai, išskyrus skirtus sėklai], 1002 10 00, 1002 90 00, 1005 10 90, 1005 90 00, 1007 10 90 ir 1007 90 00, nustatomas importo muitas yra lygus tiems produktams importavimo metu taikomai intervencinei kainai, padidintai 55 % ir atėmus konkrečiai siuntai taikomą CIF importo kainą. Tačiau tas muitas negali viršyti Bendrojo muitų tarifo muito normos;

                     (2)

                     Reglamento (ES) Nr. 642/2010 1 straipsnio 2 dalyje nustatyta, kad, siekiant apskaičiuoti to straipsnio 1 dalyje nurodytą importo muitą, reguliariai nustatomos tipinės toje dalyje nurodytų produktų CIF importo kainos;

                     (3)

                     remiantis Reglamento (ES) Nr. 642/2010 2 straipsnio 1 dalimi, apskaičiuojant to reglamento 1 straipsnio 1 dalyje nurodytų produktų importo muitą turi būti taikoma kasdieninė tipinė CIF importo kaina, nustatyta to reglamento 5 straipsnyje nurodyta tvarka;

                     (4)

                     nuo 2017 m. rugsėjo 21 d. Kanados kilmės produktų, kurių KN kodai 1001 11 00, 1001 19 00, ex 1001 99 00 (aukštos kokybės paprastieji kviečiai, išskyrus skirtus sėklai), 1002 10 00 ir 1002 90 00, importo muitas apskaičiuojamas pagal Reglamento (ES) Nr. 642/2010 2 straipsnio 5 dalį;

                     (5)

                     reikėtų nustatyti nuo 2020 m. gegužės 5 d. taikomus importo muitus, kurie būtų taikomi tol, kol bus nustatyti nauji;

                     (6)

                     remiantis Reglamento (ES) Nr. 642/2010 2 straipsnio 2 dalimi, šis reglamentas turėtų įsigalioti jo paskelbimo dieną,

               PRIĖMĖ ŠĮ REGLAMENTĄ:

            1 straipsnis
            Nuo 2020 m. gegužės 5 d. galiojantys Reglamento (ES) Nr. 642/2010 1 straipsnio 1 dalyje nurodyti grūdų sektoriaus importo muitai nustatomi šio reglamento I priede, remiantis II priede pateikta informacija.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gegužės 4 d.

                  Komisijos vardu

                  Pirmininkės pavedimu

               Wolfgang BURTSCHER

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 347, 2013 12 20, p. 671.

            (2)  2010 m. liepos 20 d. Komisijos reglamentas (ES) Nr. 642/2010 dėl Tarybos reglamento (EB) Nr. 1234/2007 taikymo taisyklių grūdų sektoriaus importo muitų srityje (OL L 187, 2010 7 21, p. 5).

            I PRIEDAS

               Produktų, išvardytų Reglamento (ES) Nr. 642/2010 1 straipsnio 1 dalyje, importo muitai, taikomi nuo 2020 m. gegužės 5 d.

                        KN kodas

                        Prekių aprašymas

                        Importo muitas  (1)
                            (2)

                        (EUR už toną)

                        1001 11 00

                        Kietieji KVIEČIAI, skirti sėjai

                        0,00

                        1001 19 00

                        Kietieji KVIEČIAI, aukštos kokybės, išskyrus skirtus sėjai

                        0,00

                        vidutinės kokybės, išskyrus skirtus sėjai

                        0,00

                        žemos kokybės, išskyrus skirtus sėjai

                        0,00

                        ex 1001 91 20

                        Paprastieji KVIEČIAI, skirti sėjai

                        0,00

                        ex 1001 99 00

                        Paprastieji KVIEČIAI, aukštos kokybės, išskyrus skirtus sėjai

                        0,00

                        1002 10 00

                        RUGIAI, skirti sėjai

                        10,40

                        1002 90 00

                        RUGIAI, išskyrus skirtus sėjai

                        10,40

                        1005 10 90

                        KUKURŪZAI, skirti sėjai, išskyrus hibridus

                        10,40

                        1005 90 00

                        KUKURŪZAI, išskyrus skirtus sėjai  (3)

                        10,40

                        1007 10 90

                        Grūdiniai SORGAI, išskyrus sėjai skirtus hibridus

                        10,40

                        1007 90 00

                        Grūdiniai SORGAI, išskyrus skirtus sėjai

                        10,40

               (1)  Remiantis Reglamento (ES) Nr. 642/2010 2 straipsnio 4 dalimi, importuotojui muitas gali būti sumažintas:

                        —

                        3 EUR už toną, jei iškrovimo uostas yra Viduržemio jūros uostas (už Gibraltaro sąsiaurio ribų) arba Juodosios jūros uostas ir jei prekės į Sąjungą atgabenamos Atlanto vandenynu arba per Sueco kanalą,

                        —

                        2 EUR už toną, jei iškrovimo uostas yra Airijoje, Jungtinėje Karalystėje, Danijoje, Estijoje, Latvijoje, Lietuvoje, Lenkijoje, Suomijoje, Švedijoje arba Pirėnų pusiasalio Atlanto vandenyno pakrantėje ir jei prekės į Sąjungą atgabenamos Atlanto vandenynu.

               (2)  Kanados kilmės produktų, kurių KN kodai 1001 11 00, 1001 19 00, ex 1001 99 00 (aukštos kokybės paprastieji kviečiai, išskyrus skirtus sėklai), 1002 10 00 ir 1002 90 00, importo muitas apskaičiuojamas pagal Reglamento (ES) Nr. 642/2010 2 straipsnio 5 dalį.

               (3)  Importuotojui muitas gali būti sumažintas fiksuota 24 EUR už toną suma, jei laikomasi Reglamento (ES) Nr. 642/2010 3 straipsnyje nurodytų sąlygų.

            II PRIEDAS

               I priede nustatyto muito apskaičiavimo komponentai

               1.
               Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                           (EUR už toną)

                           Paprastieji kviečiai  (1)

                           Kukurūzai

                           Prekių birža

                           Mineapolis

                           Čikaga

                           Kotiruojama

                           184,185

                           113,614

                           Meksikos įlankos priemoka

                           -

                           21,584

                           Didžiųjų ežerų priemoka

                           41,446

                           -

               2.
               Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                           Vežimo išlaidos: Meksikos įlanka – Roterdamas

                           11,434

                           Vežimo išlaidos: Didieji ežerai – Roterdamas

                           37,737

               (1)  Įtraukta 14 EUR už toną priemoka (Reglamento (ES) Nr. 642/2010 5 straipsnio 3 dalis).


title: Komisijos įgyvendinimo reglamentas (ES) 2020/869 2020 m. birželio 24 d. kuriuo dėl veikliųjų medžiagų beflubutamido, benalaksilo, bentiavalikarbo, bifenazato, boskalido, bromoksinilo, kaptano, ciazofamido, dimetomorfo, etefono, etoksazolio, famoksadono, fenamifoso, flumioksazino, fluoksastrobino, folpeto, formetanato, metribuzino, milbemektino, Paecilomyces lilacinus (padermė 251), fenmedifamo, fosmeto, metilpirimifoso, propamokarbo, protiokonazolo ir s-metolachloro patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (Tekstas svarbus EEE)

text:
25.6.2020

                  LT

                  Europos Sąjungos oficialusis leidinys

                  L 201/7

         KOMISIJOS ĮGYVENDINIMO REGLAMENTAS (ES) 2020/869
         2020 m. birželio 24 d.
         kuriuo dėl veikliųjų medžiagų beflubutamido, benalaksilo, bentiavalikarbo, bifenazato, boskalido, bromoksinilo, kaptano, ciazofamido, dimetomorfo, etefono, etoksazolio, famoksadono, fenamifoso, flumioksazino, fluoksastrobino, folpeto, formetanato, metribuzino, milbemektino, Paecilomyces lilacinus (padermė 251), fenmedifamo, fosmeto, metilpirimifoso, propamokarbo, protiokonazolo ir s-metolachloro patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 17 straipsnio pirmą pastraipą,
         kadangi:

                     (1)

                     Komisijos įgyvendinimo reglamento (ES) Nr. 540/2011 (2) priedo A dalyje išvardytos veikliosios medžiagos, laikomos patvirtintomis pagal Reglamentą (EB) Nr. 1107/2009;

                     (2)

                     Komisijos įgyvendinimo reglamentu (ES) 2019/707 (3) veikliųjų medžiagų famoksadono ir flumioksazino patvirtinimo galiojimo laikotarpis pratęstas iki 2020 m. birželio 30 d., o beflubutamido, benalaksilo, bentiavalikarbo, bifenazato, boskalido, bromoksinilo, kaptano, ciazofamido, dimetomorfo, etefono, etoksazolio, fenamifoso, fluoksastrobino, folpeto, formetanato, metribuzino, milbemektino, Paecilomyces lilacinus (padermė 251), fenmedifamo, fosmeto, metilpirimifoso, propamokarbo, protiokonazolo ir s‐metolachloro – iki 2020 m. liepos 31 d.;

                     (3)

                     paraiškos dėl šių medžiagų patvirtinimo galiojimo pratęsimo buvo pateiktos pagal Komisijos įgyvendinimo reglamentą (ES) Nr. 844/2012 (4);

                     (4)

                     atsižvelgiant į tai, kad visas šias medžiagas įvertinti pavėluota dėl nuo pareiškėjų nepriklausančių priežasčių, šių veikliųjų medžiagų patvirtinimas veikiausiai baigs galioti prieš priimant sprendimą dėl jo pratęsimo. Todėl reikia pratęsti jų patvirtinimo galiojimą;

                     (5)

                     be to, tam, kad būtų pakankamai laiko įvertinti endokrininės sistemos ardomąsias savybes pagal Įgyvendinimo reglamento (ES) Nr. 844/2012 13 ir 14 straipsniuose nustatytą procedūrą, reikia pratęsti veikliųjų medžiagų boskalido, kaptano, dimetomorfo, etefono, folpeto, formetanato, milbemektino, fenmedifarmo, fosmeto, metilpirimifoso ir propamokarbo patvirtinimo galiojimo laikotarpį;

                     (6)

                     tais atvejais, kai turi būti priimtas reglamentas, kuriame bus nustatyta, kad šio reglamento priede nurodytų veikliųjų medžiagų patvirtinimo galiojimas nepratęsiamas, nes nesilaikoma patvirtinimo kriterijų, turėtų būti nustatyta galiojimo pabaigos data – ji turėtų būti arba ta pati, kaip ir prieš priimant šį reglamentą, arba data, kurią įsigalioja reglamentas dėl veikliųjų medžiagų patvirtinimo galiojimo nepratęsimo, priklausomai nuo to, kuri iš šių datų bus vėlesnė. Kai priimamas reglamentas, kuriuo pratęsiamas šio reglamento priede nurodytos veikliosios medžiagos patvirtinimo galiojimas, yra tikslinga nustatyti, kai tinkama konkrečiomis aplinkybėmis, kuo ankstesnę taikymo datą;

                     (7)

                     atsižvelgiant į tai, kad kai kurių veikliųjų medžiagų patvirtinimas nustoja galioti 2020 m. birželio 30 d., šis reglamentas turėtų įsigalioti kuo greičiau;

                     (8)

                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

                     (9)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 24 d.

                  Komisijos vardu

                  Pirmininkė

               Ursula VON DER LEYEN

            (1)  OL L 309, 2009 11 24, p. 1.

            (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (3)  2019 m. gegužės 7 d. Komisijos įgyvendinimo reglamentas (ES) 2019/707, kuriuo dėl veikliųjų medžiagų alfa cipermetrino, beflubutamido, benalaksilo, bentiavalikarbo, bifenazato, boskalido, bromoksinilo, kaptano, ciazofamido, desmedifamo, dimetoato, dimetomorfo, diurono, etefono, etoksazolio, famoksadono, fenamifoso, flumioksazino, fluoksastrobino, folpeto, foramsulfurono, formetanato, metalaksilo-M, metiokarbo, metribuzino, milbemektino, Paecilomyces lilacinus (padermė 251), fenmedifamo, fosmeto, metilpirimifoso, propamokarbo, protiokonazolo, s‐metolachloro ir tebukonazolio patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 120, 2019 5 8, p. 16).

            (4)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            PRIEDAS
            Įgyvendinimo reglamento (ES) Nr. 540/2011 priedo A dalis iš dalies keičiama taip:

                        (1)

                        šeštoje skiltyje famoksadono (35 įrašas) patvirtinimo galiojimo pabaigos data pakeičiama į „2021 m. birželio 30 d.“;

                        (2)

                        šeštoje skiltyje flumioksazino (39 įrašas) patvirtinimo galiojimo pabaigos data pakeičiama į „2021 m. birželio 30 d.“;

                        (3)

                        šeštoje skiltyje ciazofamido (46 įrašas) patvirtinimo galiojimo pabaigos data pakeičiama į „2021 m. liepos 31 d.“;

                        (4)

                        šeštoje skiltyje benalaksilo (84 įrašas) patvirtinimo galiojimo pabaigos data pakeičiama į „2021 m. liepos 31 d.“;

                        (5)

                        šeštoje skiltyje bromoksinilo (85 įrašas) patvirtinimo galiojimo pabaigos data pakeičiama į „2021 m. liepos 31 d.“;

                        (6)

                        šeštoje skiltyje fenmedifamo (88 įrašas) patvirtinimo galiojimo pabaigos data pakeičiama į „2021 m. liepos 31 d.“;

                        (7)

                        šeštoje skiltyje s-metolachloro (97 įrašas) patvirtinimo galiojimo pabaigos data pakeičiama į „2021 m. liepos 31 d.“;

                        (8)

                        šeštoje skiltyje etoksazolio (99 įrašas) patvirtinimo galiojimo pabaigos data pakeičiama į „2021 m. liepos 31 d.“;

                        (9)

                        šeštoje skiltyje bifenazato (109 įrašas) patvirtinimo galiojimo pabaigos data pakeičiama į „2021 m. liepos 31 d.“;

                        (10)

                        šeštoje skiltyje milbemektino (110 įrašas) patvirtinimo galiojimo pabaigos data pakeičiama į „2021 m. liepos 31 d.“;

                        (11)

                        šeštoje skiltyje fenamifoso (141 įrašas) patvirtinimo galiojimo pabaigos data pakeičiama į „2021 m. liepos 31 d.“;

                        (12)

                        šeštoje skiltyje etefono (142 įrašas) patvirtinimo galiojimo pabaigos data pakeičiama į „2021 m. liepos 31 d.“;

                        (13)

                        šeštoje skiltyje kaptano (145 įrašas) patvirtinimo galiojimo pabaigos data pakeičiama į „2021 m. liepos 31 d.“;

                        (14)

                        šeštoje skiltyje folpeto (146 įrašas) patvirtinimo galiojimo pabaigos data pakeičiama į „2021 m. liepos 31 d.“;

                        (15)

                        šeštoje skiltyje formetanato (147 įrašas) patvirtinimo galiojimo pabaigos data pakeičiama į „2021 m. liepos 31 d.“;

                        (16)

                        šeštoje skiltyje dimetomorfo (150 įrašas) patvirtinimo galiojimo pabaigos data pakeičiama į „2021 m. liepos 31 d.“;

                        (17)

                        šeštoje skiltyje metribuzino (152 įrašas) patvirtinimo galiojimo pabaigos data pakeičiama į „2021 m. liepos 31 d.“;

                        (18)

                        šeštoje skiltyje fosmeto (153 įrašas) patvirtinimo galiojimo pabaigos data pakeičiama į „2021 m. liepos 31 d.“;

                        (19)

                        šeštoje skiltyje propamokarbo (154 įrašas) patvirtinimo galiojimo pabaigos data pakeičiama į „2021 m. liepos 31 d.“;

                        (20)

                        šeštoje skiltyje metilpirimifoso (156 įrašas) patvirtinimo galiojimo pabaigos data pakeičiama į „2021 m. liepos 31 d.“;

                        (21)

                        šeštoje skiltyje beflubutamido (158 įrašas) patvirtinimo galiojimo pabaigos data pakeičiama į „2021 m. liepos 31 d.“;

                        (22)

                        šeštoje skiltyje bentiavalikarbo (163 įrašas) patvirtinimo galiojimo pabaigos data pakeičiama į „2021 m. liepos 31 d.“;

                        (23)

                        šeštoje skiltyje boskalido (164 įrašas) patvirtinimo galiojimo pabaigos data pakeičiama į „2021 m. liepos 31 d.“;

                        (24)

                        šeštoje skiltyje fluoksastrobino (166 įrašas) patvirtinimo galiojimo pabaigos data pakeičiama į „2021 m. liepos 31 d.“;

                        (25)

                        šeštoje skiltyje Paecilomyces lilacinus (padermė 251) (167 įrašas) patvirtinimo galiojimo pabaigos data pakeičiama į „2021 m. liepos 31 d.“;

                        (26)

                        šeštoje skiltyje protiokonazolo (168 įrašas) patvirtinimo galiojimo pabaigos data pakeičiama į „2021 m. liepos 31 d.“.


title: Komisijos įgyvendinimo reglamentas (ES) 2020/885 2020 m. birželio 26 d. dėl priemonių, kad į Sąjungą nepatektų ir joje neišplistų bakterijos Pseudomonas syringae pv. actinidiae Takikawa, Serizawa, Ichikawa, Tsuyumu ir Goto

text:
29.6.2020

                  LT

                  Europos Sąjungos oficialusis leidinys

                  L 205/9

         KOMISIJOS ĮGYVENDINIMO REGLAMENTAS (ES) 2020/885
         2020 m. birželio 26 d.
         dėl priemonių, kad į Sąjungą nepatektų ir joje neišplistų bakterijos Pseudomonas syringae pv. actinidiae Takikawa, Serizawa, Ichikawa, Tsuyumu ir Goto
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. spalio 26 d. Europos Parlamento ir Tarybos reglamentą (ES) 2016/2031 dėl apsaugos priemonių nuo augalų kenkėjų, kuriuo iš dalies keičiami Europos Parlamento ir Tarybos reglamentai (ES) Nr. 228/2013, (ES) Nr. 652/2014 ir (ES) Nr. 1143/2014 ir panaikinamos Tarybos direktyvos 69/464/EEB, 74/647/EEB, 93/85/EEB, 98/57/EB, 2000/29/EB, 2006/91/EB ir 2007/33/EB (1), ypač į jo 30 straipsnio 1 dalį,
         kadangi:

                     (1)

                     2011 m. Italija pranešė Komisijai, kad jos teritorijoje aptikta nauja agresyvi bakterijų Pseudomonas syringae pv. actinidiae Takikawa, Serizawa, Ichikawa, Tsuyumu ir Goto padermė (toliau – nurodytasis kenkėjas) – kivių vėžio sukėlėja, ir kad ji priėmė oficialias nurodytojo kenkėjo patekimo į jos teritoriją ir paplitimo joje prevencijos priemones. Iš turimos informacijos taip pat sužinota, kad nurodytojo kenkėjo nauja agresyvi padermė nustatyta ir trečiojoje šalyje, iš kurios į Sąjungą eksportuojama kivių augalų dauginamoji medžiaga, įskaitant žiedadulkes. Ta informacija Sąjungos teritorijai tebėra aktuali ir šiandien;

                     (2)

                     todėl Komisija priėmė Įgyvendinimo sprendimą 2012/756/ES (2);

                     (3)

                     Įgyvendinimo sprendimas 2012/756/ES buvo pakeistas Įgyvendinimo sprendimu (ES) 2017/198 (3), kuris nustojo galioti 2020 m. kovo 31 d.;

                     (4)

                     nurodytasis kenkėjas nėra nurodytas kaip Sąjungos karantininis kenkėjas Komisijos įgyvendinimo reglamento (ES) 2019/2072 (4) II priede, saugomos zonos karantininis kenkėjas to reglamento III priede arba reguliuojamas nekarantininis kenkėjas to reglamento IV priede;

                     (5)

                     priežastys, dėl kurių priimtas Įgyvendinimo sprendimas (ES) 2017/198, įskaitant Komisijos atliktą atitinkamą preliminarią kenkėjų rizikos analizę, tebegalioja. Atsižvelgiant į nurodytojo kenkėjo tebekeliamą fitosanitarinę riziką, reikėtų priimti priemones dėl Actinidia Lindl. gyvų žiedadulkių ir sodinti skirtų augalų, išskyrus sėklas, įvežimo į Sąjungą iš trečiųjų šalių. Be to, reikėtų numatyti priemones dėl tokių Sąjungos kilmės augalų vežimo Sąjungoje. Tos priemonės turėtų būti tokios pat kaip Įgyvendinimo sprendime (ES) 2017/198 nustatytos priemonės, nes įrodyta, kad jos yra veiksmingos Sąjungos teritorijai nuo nurodytojo kenkėjo apsaugoti;

                     (6)

                     siekiant užtikrinti didesnę Sąjungos teritorijos apsaugą nuo nurodytojo kenkėjo, į Sąjungą įvežami nurodytieji augalai turėtų būti griežtai tikrinami ir, kai tinkama, pasienio kontrolės poste arba paskirties kontrolės punkte, nustatytame pagal Komisijos deleguotąjį reglamentą (ES) 2019/2123 (5), turėtų būti tiriama, ar nėra nurodytojo kenkėjo;

                     (7)

                     Įgyvendinimo sprendimas (ES) 2017/198 turėtų būti panaikintas ir pakeistas šiuo reglamentu. Tai būtina siekiant atsižvelgti į nuo 2019 m. gruodžio 14 d. taikomų Reglamento (ES) 2016/2031 ir Įgyvendinimo reglamento (ES) 2019/2072 nuostatas;

                     (8)

                     šis reglamentas turėtų būti pradėtas taikyti kuo greičiau, kad būtų pakeistas 2020 m. kovo 31 d. nustojęs galioti Įgyvendinimo sprendimas (ES) 2017/198. Šis reglamentas turėtų įsigalioti trečią dieną po jo paskelbimo Europos Sąjungos oficialiajame leidinyje;

                     (9)

                     jei taikoma, valstybės narės turi pritaikyti savo teisės aktus, kad jie atitiktų šio reglamento reikalavimus;

                     (10)

                     šis reglamentas turėtų būti taikomas iki 2021 m. gruodžio 31 d., kad būtų pakankamai laiko stebėti padėties raidą ir nustatyti nurodytojo kenkėjo fitosanitarinę būklę Sąjungos teritorijoje;

                     (11)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Dalykas
            Šiuo reglamentu nustatomos priemonės, kad į Sąjungą nepatektų ir joje neišplistų bakterijos Pseudomonas syringae pv. actinidiae Takikawa, Serizawa, Ichikawa, Tsuyumu ir Goto (toliau – nurodytasis kenkėjas).

            2 straipsnis

               Draudimas įvežti bakterijas
               Pseudomonas syringae
               pv
               . actinidiae
               Takikawa, Serizawa, Ichikawa, Tsuyumu & Goto

            Nurodytasis kenkėjas neįvežamas į Sąjungos teritoriją, nevežamas, nelaikomas, nedauginamas arba neišleidžiamas Sąjungos teritorijoje.

            3 straipsnis

               Actinidia Lindl.
               gyvų žiedadulkių ir sodinti skirtų augalų, išskyrus sėklas, įvežimas į Sąjungą

            Trečiųjų šalių kilmės Actinidia Lindl. gyvas žiedadulkes ir sodinti skirtus augalus, išskyrus sėklas, (toliau – nurodytieji augalai) į Sąjungą galima įvežti tik jei jie atitinka 4, 5 ir 6 straipsniuose nustatytus konkrečius įvežimo reikalavimus.

            4 straipsnis
            Fitosanitarinis sertifikatas
            Prie trečiųjų šalių kilmės nurodytųjų augalų pridedamas fitosanitarinis sertifikatas, kurio dalyje „Papildoma deklaracija“ nurodoma, kad tenkinama viena iš šių sąlygų:

                        a)

                        nurodytieji augalai visą auginimo laikotarpį buvo auginami šalyje, kurioje nurodytojo kenkėjo nebuvo aptikta;

                        b)

                        nurodytieji augalai visą auginimo laikotarpį buvo auginami kenkėjais neužkrėstoje teritorijoje, kurią nurodytojo kenkėjo atžvilgiu pagal Jungtinių Tautų maisto ir žemės ūkio organizacijos (FAO) Tarptautinį fitosanitarijos priemonių standartą (toliau – ISPM) Nr. 4 (6) nustatė kilmės šalies nacionalinė augalų apsaugos organizacija (toliau – NAAO). Kenkėjais neužkrėstos teritorijos pavadinimas nurodomas sertifikato dalyje „Kilmės vieta“;

                        c)

                        nurodytieji augalai buvo auginami kenkėjais neužkrėstoje gamybos vietoje arba kenkėjais neužkrėstame gamybos plote, kurį nurodytojo kenkėjo atžvilgiu pagal FAO ISPM Nr. 10 (7) nustatė kilmės šalies NAAO. Nurodytieji augalai buvo auginami aplinkoje, kuri izoliuota ir apsaugota taip, kad nurodytasis kenkėjas į ją visiškai negalėtų patekti iš išorinės aplinkos. Toje vietoje ar plote nurodytieji augalai tinkamiausiu infekcijos požymiams nustatyti per visą paskutinį vegetacijos ciklą prieš eksportą laiku buvo du kartus oficialiai patikrinti ir nustatyta, kad jie neužkrėsti nurodytuoju kenkėju.
                        Tą gamybos vietą ar plotą supa ne mažesnė kaip 100 metrų spindulio zona, kurioje tinkamiausiu infekcijos požymiams nustatyti per visą paskutinį vegetacijos ciklą prieš eksportą laiku buvo du kartus atlikti oficialūs patikrinimai ir visi nurodytieji augalai, kuriems minėtų patikrinimų metu nustatyta infekcijos požymių, buvo nedelsiant sunaikinti;

                        d)

                        nurodytieji augalai buvo auginami kenkėjais neužkrėstoje gamybos vietoje, kurią nurodytojo organizmo atžvilgiu pagal FAO ISPM Nr. 10 nustatė kilmės šalies NAAO. Toje vietoje nurodytieji augalai tinkamiausiu infekcijos požymiams nustatyti per visą paskutinį vegetacijos ciklą prieš eksportą laiku buvo du kartus oficialiai patikrinti, paimti jų mėginiai bei atlikti tyrimai ir nustatyta, kad jie neužkrėsti nurodytuoju kenkėju.
                        Tą gamybos vietą supa ne mažiau kaip 4 500 metrų spindulio zona (toliau – supančioji zona), kuri atitinka vieną iš toliau nurodytų sąlygų:

                                    i)

                                    tinkamiausiu infekcijos požymiams nustatyti per visą paskutinį vegetacijos ciklą prieš eksportą laiku buvo du kartus atlikti oficialūs patikrinimai, paimti mėginiai ir atlikti tyrimai. Atlikus oficialų patikrinimą, paėmus mėginius ir atlikus tyrimus nurodytojo kenkėjo nenustatyta;

                                    ii)

                                    visi nurodytieji augalai 500 m spinduliu nuo gamybos vietos buvo nedelsiant sunaikinti;

                                    iii)

                                    kiekvienas nurodytasis augalas 500 m spinduliu nuo tos gamybos vietos reguliariai tirtas tinkamiausiu infekcijos požymiams nustatyti laiku ir nustatyta, kad jis neužkrėstas nurodytuoju kenkėju.

                              ii ir iii punktų atveju visi nurodytieji augalai 500–4 500 metrų nuo gamybos vietos spinduliu buvo sunaikinti arba ištirti pagal imties planą, pagal kurį 99 % patikimumu galima patvirtinti, kad nurodytuosiuose augaluose nurodytojo kenkėjo yra mažiau nei 0,1 %

            5 straipsnis
            Fitosanitariniame sertifikate pateiktina papildoma informacija
            Jei yra pateikta 4 straipsnio c arba d punktuose nurodyta informacija, sertifikate papildomai nurodoma, kad laikomasi vienos iš toliau nurodytų sąlygų:

                        a)

                        nurodytieji augalai gauti tiesiogiai iš motininių augalų, išaugintų laikantis 4 straipsnio a, b arba c punktuose nustatytų sąlygų;

                        b)

                        nurodytieji augalai gauti tiesiogiai iš motininių augalų, kurie prieš tai buvo atskirai ištirti ir buvo patvirtinta, kad jie neužkrėsti nurodytuoju kenkėju;

                        c)

                        nurodytieji augalai buvo ištirti pagal imties planą, pagal kurį 99 % patikimumu galima patvirtinti, kad nurodytuose augaluose nurodytojo kenkėjo yra mažiau nei 0,1 %

            6 straipsnis
            Patikrinimas
            Nurodytieji augalai, įvežami į Sąjungą su fitosanitariniu sertifikatu, atitinkančiu 4 ir 5 straipsnių reikalavimus, griežtai tikrinami ir, kai tinkama, pasienio kontrolės poste arba paskirties kontrolės punkte, nustatytame pagal Deleguotąjį reglamentą (ES) 2019/2123, tiriama, ar nėra nurodytojo kenkėjo.

            7 straipsnis
            Nurodytųjų augalų vežimas Sąjungoje
            Nurodytieji augalai, kurie dalį laiko buvo Sąjungoje, gali būti vežami Sąjungoje tik tuo atveju, jei jie atitinka 8 ir 9 straipsniuose nustatytus konkrečius reikalavimus.

            8 straipsnis
            Augalo paso išdavimas ir vežimo sąlygos
            Nurodytieji augalai, kurie bet kurią savo gyvenimo dalį buvo Sąjungoje, ir augalai, įvežti į Sąjungą pagal 3 straipsnį, gali būti vežami Sąjungoje tik tuo atveju, jei prie jų pridedamas augalo pasas, parengtas, išduotas ir naudojamas pagal Reglamento (ES) 2016/2031 78–95 straipsnius, ir jei jie atitinka vieną iš šių sąlygų:

                        a)

                        nurodytieji augalai visą auginimo laikotarpį buvo auginami valstybėje narėje, kurioje nurodytojo kenkėjo nebuvo nustatyta;

                        b)

                        nurodytieji augalai visą augimo laikotarpį buvo auginami Įgyvendinimo reglamento (ES) 2019/2072 III priede nurodytoje saugomoje zonoje;

                        c)

                        nurodytieji augalai visą auginimo laikotarpį buvo auginami kenkėjais neužkrėstoje teritorijoje, kurią nurodytojo kenkėjo atžvilgiu pagal FAO ISPM Nr. 4 nustatė kilmės valstybės narės kompetentinga institucija;

                        d)

                        nurodytieji augalai buvo auginami kenkėjais neužkrėstoje gamybos vietoje arba kenkėjais neužkrėstame gamybos plote, kurį nurodytojo kenkėjo atžvilgiu pagal FAO ISPM Nr. 10 nustatė kilmės šalies valstybės narės atsakinga oficiali įstaiga. Nurodytieji augalai buvo auginami aplinkoje, kuri izoliuota ir apsaugota taip, kad nurodytasis kenkėjas į ją visiškai negalėtų patekti iš išorinės aplinkos. Toje vietoje ar plote nurodytieji augalai tinkamiausiu infekcijos požymiams nustatyti per visą paskutinį vegetacijos ciklą prieš vežimą laiku buvo du kartus oficialiai patikrinti ir nustatyta, kad jie neužkrėsti nurodytuoju kenkėju.
                        Tą gamybos vietą ar plotą supa ne mažesnė kaip 100 metrų spindulio zona, kurioje tinkamiausiu infekcijos požymiams nustatyti per paskutinį visą vegetacijos ciklą prieš vežimą laiku buvo atlikti du oficialūs patikrinimai ir visi augalai, kuriems minėtų patikrinimų metu nustatyta infekcijos požymių, buvo nedelsiant sunaikinti;

                        e)

                        nurodytieji augalai buvo auginami kenkėjais neužkrėstoje gamybos vietoje, kurią nurodytojo organizmo atžvilgiu pagal FAO ISPM Nr. 10 nustatė kilmės valstybės narės kompetentinga institucija.
                        Toje vietoje nurodytieji augalai tinkamiausiu infekcijos požymiams nustatyti per visą paskutinį vegetacijos ciklą prieš vežimą laiku buvo du kartus oficialiai patikrinti, paimti mėginiai bei atlikti tyrimai ir nustatyta, kad jie neužkrėsti nurodytuoju kenkėju.
                        Tą gamybos vietą supa ne mažiau kaip 500 metrų spindulio zona (toliau – supančioji zona), kuri atitinka vieną iš toliau nurodytų sąlygų:

                                    i)

                                    toje supančiojoje zonoje tinkamiausiu infekcijos požymiams nustatyti per paskutinį visą vegetacijos ciklą prieš vežimą laiku buvo du kartus atlikti oficialūs patikrinimai, paimti mėginiai ir atlikti tyrimai. Atlikus oficialų patikrinimą, paėmus mėginius ir atlikus tyrimus nurodytojo kenkėjo nenustatyta;

                                    ii)

                                    visi nurodytieji augalai supančiojoje zonoje buvo nedelsiant sunaikinti;

                                    iii)

                                    kiekvienas nurodytasis augalas supančiojoje zonoje reguliariai tirtas tinkamiausiu infekcijos požymiams nustatyti laiku ir nustatyta, kad jis neužkrėstas nurodytuoju kenkėju.

                              Supančiąją zoną supa tolesnioji ne mažiau kaip 4 000 metrų pločio zona, kuri atitinka vieną iš toliau nurodytų sąlygų:

                                    i)

                                    tolesniojoje zonoje tinkamiausiu infekcijos požymiams nustatyti per paskutinį visą vegetacijos ciklą prieš vežimą laiku du kartus atlikus oficialius patikrinimus, paėmus mėginius bei atlikus tyrimus ir nustačius, kad nurodytieji augalai užkrėsti nurodytuoju kenkėju, visais atvejais buvo imtasi likvidavimo priemonių. Šios priemonės – neatidėliotinas užkrėstų nurodytųjų augalų sunaikinimas;

                                    ii)

                                    visi nurodytieji augalai tolesniojoje zonoje buvo sunaikinti;

                                    iii)

                                    visi nurodytieji augalai tolesniojoje zonoje buvo ištirti pagal imties planą, pagal kurį 99 % patikimumu galima patvirtinti, kad nurodytuosiuose augaluose nurodytojo kenkėjo yra mažiau nei 0,1 %

            9 straipsnis
            Papildomos vežimo sąlygos
            Jei laikomasi 8 straipsnio d arba e punktuose nustatytų reikalavimų, nurodytieji augalai taip pat turi atitikti vieną iš toliau nurodytų reikalavimų:

                        a)

                        nurodytieji augalai gauti tiesiogiai iš motininių augalų, išaugintų laikantis 8 straipsnio a, b, c arba d punktuose nustatytų sąlygų;

                        b)

                        nurodytieji augalai buvo gauti tiesiogiai iš motininių augalų, kurie prieš tai buvo atskirai ištirti ir buvo patvirtinta, kad jie neužkrėsti nurodytuoju kenkėju;

                        c)

                        nurodytieji augalai buvo ištirti pagal imties planą, pagal kurį 99 % patikimumu galima patvirtinti, kad nurodytuose augaluose nurodytojo kenkėjo yra mažiau nei 0,1 %

            10 straipsnis
            Atitiktis reikalavimams
            Valstybės narės panaikina arba iš dalies pakeičia priemones, kurias jos jau priėmė siekdamos apsisaugoti nuo nurodytojo kenkėjo patekimo ir išplitimo, kad jos atitiktų šio reglamento reikalavimus. Apie šias priemones jos nedelsdamos praneša Komisijai.

            11 straipsnis
            Įsigaliojimas ir taikymas
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis taikomas iki 2021 m. gruodžio 31 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 26 d.

                  Komisijos vardu

                  Pirmininkė

               Ursula VON DER LEYEN

            (1)  OL L 317, 2016 11 23, p. 4.

            (2)  2012 m. gruodžio 5 d. Komisijos įgyvendinimo sprendimas 2012/756/ES dėl priemonių, kad į Sąjungą nepatektų ir joje neišplistų bakterijos Pseudomonas syringae pv. actinidiae Takikawa, Serizawa, Ichikawa, Tsuyumu ir Goto (OL L 335, 2012 12 7, p. 49).

            (3)  2017 m. vasario 2 d. Komisijos įgyvendinimo sprendimas (ES) 2017/198 dėl priemonių, kad į Sąjungą nepatektų ir joje neišplistų bakterijos Pseudomonas syringae pv. actinidiae Takikawa, Serizawa, Ichikawa, Tsuyumu ir Goto (OL L 31, 2017 2 4, p. 29).

            (4)  2019 m. lapkričio 28 d. Komisijos įgyvendinimo reglamentas (ES) 2019/2072, kuriuo nustatomos vienodos Europos Parlamento ir Tarybos reglamento (ES) 2016/2031 dėl apsaugos priemonių nuo augalų kenkėjų įgyvendinimo sąlygos, panaikinamas Komisijos reglamentas (EB) Nr. 690/2008 ir iš dalies keičiamas Komisijos įgyvendinimo reglamentas (ES) 2018/2019 (OL L 319, 2019 12 10, p. 1).

            (5)  2019 m. spalio 10 d. Komisijos deleguotasis reglamentas (ES) 2019/2123 kuriuo Europos Parlamento ir Tarybos reglamentas (ES) 2017/625 papildomas atvejų, kuriais tam tikrų prekių tapatumo ir fiziniai patikrinimai gali būti atliekami kontrolės punktuose, o dokumentų patikrinimai – toliau nuo pasienio kontrolės postų esančiose vietose, ir sąlygų, kuriomis jie gali būti atliekami, taisyklėmis (OL L 321, 2019 12 12, p. 64).

            (6)  Reikalavimai kenkėjais neužkrėstoms teritorijoms nustatyti. ISPM Nr. 4 (1995 m.), Roma, IPPC, FAO 2016 m.

            (7)  Reikalavimai dėl kenkėjais neužkrėstų gamybos vietų ir kenkėjais neužkrėstų gamybos plotų nustatymo. ISPM Nr. 10 (1999 m.), Rome, IPPC, FAO 2016 m.


title: Komisijos įgyvendinimo reglamentas (ES) 2020/887 2020 m. birželio 26 d. kuriuo dėl importuotų sodinti skirtų augalų patikrinimų iš dalies keičiamas Įgyvendinimo reglamentas (ES) 2019/66

text:
29.6.2020

                  LT

                  Europos Sąjungos oficialusis leidinys

                  L 205/16

         KOMISIJOS ĮGYVENDINIMO REGLAMENTAS (ES) 2020/887
         2020 m. birželio 26 d.
         kuriuo dėl importuotų sodinti skirtų augalų patikrinimų iš dalies keičiamas Įgyvendinimo reglamentas (ES) 2019/66
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas (1), ypač į jo 22 straipsnio 3 dalį,
         kadangi:

                     (1)

                     Komisijos įgyvendinimo reglamentu (ES) 2019/66 (2) nustatytos augalų, augalinių produktų ir kitų objektų oficialiosios kontrolės vykdymo vienodos praktinės tvarkos taisyklės. Tos taisyklės apima patikrinimus profesionalių veiklos vykdytojų valdose sodinti skirtų augalų auginimo vietose;

                     (2)

                     vegetacinėje ramybės būsenoje esantys sodinti skirti augalai, išskyrus sėklas, gali kelti vienodą pavojų ir riziką augalų sveikatai, nes tikrinant juos pasienio kontrolės postuose arba kontrolės punktuose gali būti neįmanoma nustatyti kenkėjų buvimo arba jų simptomų. Vis dėlto iškart po šių patikrinimų tokie sodinti skirti augalai išleidžiami į laisvą apyvartą su augalo pasu, skirtu vežti Sąjungos teritorijoje;

                     (3)

                     todėl siekiant reaguoti į tą riziką tikslinga bent pirmąjį auginimo sezoną po importo atlikti fizinius patikrinimus veiklos vykdytojų valdose, kad būtų galima patikimiau aptikti Sąjungos karantininį kenkėją, saugomos zonos karantininį kenkėją arba kenkėją, kuriam taikomos pagal Europos Parlamento ir Tarybos reglamento (ES) 2016/2031 (3) 30 straipsnio 1 dalį priimtos priemonės. Siekiant, kad kompetentingos institucijos galėtų atlikti tuos patikrinimus kuo veiksmingiau ir proporcingiau, jos turėtų nustatyti tų patikrinimų dažnumą ir per tuos patikrinimus tikrintinus sodinti skirti augalus, remdamosi pagal tam tikrus kriterijus parengtinu kontrolės planu;

                     (4)

                     siekiant, kad patikrinimai būtų veiksmingesni ir orientuoti į didžiausią riziką augalų sveikatai, tikslinga juos grįsti atitinkamų kenkėjų aptikimo istorija, susijusia su atitinkamomis trečiosiomis kilmės šalimis, prioritetinių kenkėjų aptikimu tose šalyse ir oficialios kontrolės informacijos valdymo sistemoje (IMSOC) turima informacija. Valstybės narės gali rinkti mokesčius už tokią kontrolę, kaip nustatyta Reglamento (ES) 2017/625 80 straipsnyje;

                     (5)

                     jei atlikus tokius patikrinimus aptinkamas karantininis kenkėjas arba kenkėjas, kuriam taikomos pagal Reglamento (ES) 2016/2031 30 straipsnio 1 dalį patvirtintos priemonės, kompetentingos institucijos patikrinimų rezultatus turėtų įrašyti į sistemos IMSOC atitinkamą galutinį bendrąjį sveikatos įvežimo dokumentą (BSĮD), kaip nurodyta Reglamento (ES) 2017/625 56 straipsnyje, jei tik įmanoma atsekti, su kokia importuota siunta susijęs užkrėstas augalas;

                     (6)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2019/66 1 straipsnis pakeičiamas taip:

                  „1 straipsnis

                     1.   Kompetentingos institucijos atlieka oficialiąją kontrolę bent vieną kartą per metus valdose, ir, kai taikytina, kitose vietose, kurias naudoja profesionalūs veiklos vykdytojai, įgalioti išduoti augalų pasus pagal Reglamento (ES) 2016/2031 84 straipsnio 1 dalį.

                     2.   Tokia kontrolė apima patikras ir, kilus įtarimui dėl rizikos augalo sveikatai, mėginių ėmimą ir tyrimus, kaip nurodyta Reglamento (ES) 2016/2031 92 straipsnio 1 dalyje.

                     3.   Tokia kontrolė atliekama tinkamiausiu laiku, atsižvelgiant į galimybę aptikti atitinkamus kenkėjus arba jų požymius ar simptomus.

                     4.   Į Sąjungą vegetacinėje ramybės būsenoje įvežtiems sodinti skirtiems augalams, išskyrus sėklas, bet įskaitant gumbus, svogūnus ir šakniastiebius, kompetentingos institucijos taiko ne tik 1–3 dalyse nurodytą kontrolę, bet ir fizinius patikrinimus. Tokius patikrinimus kompetentingos institucijos atlieka tam tikriems remiantis 5 dalyje nurodytu kontrolės planu nustatytiems augalams pirmąjį auginimo sezoną po importo.

                     5.   4 dalyje nurodytų patikrinimų dažnumą kompetentingos institucijos nustato remdamosi kontrolės planu, kuris parengiamas bent pagal visus šiuos kriterijus:

                                 (a)

                                 Sąjungos karantininių kenkėjų, kuriuos nustatė ir apie kuriuos pranešė valstybės narės pagal Reglamento (ES) 2016/2031 11 straipsnio c punktą, kurių aptikta importuotuose augaluose, augaliniuose produktuose ir kituose objektuose, istorija ir lygmeniu;

                                 (b)

                                 prioritetinio kenkėjo, kaip apibrėžta Reglamento (ES) 2016/2031 6 straipsnyje, aptikimu atitinkamoje kilmės trečiojoje šalyje, remiantis turima technine ir moksline informacija;

                                 (c)

                                 oficialios kontrolės informacijos valdymo sistemoje (IMSOC) arba bet kuriuo kitu oficialaus įspėjimo būdu pateikta informacija;

                                 (d)

                                 šeimininko ir kenkėjų biologinėmis savybėmis ir kitomis su veiksmingu karantininio kenkėjo arba kenkėjo, kuriam taikomos pagal Reglamento (ES) 2016/2031 30 straipsnio 1 dalį patvirtintos priemonės, aptikimu susijusiomis sąlygomis.

                     6.   Jei per 4 dalyje nurodytus patikrinimus aptinkamas karantininis kenkėjas arba kenkėjas, kuriam taikomos pagal Reglamento (ES) 2016/2031 30 straipsnio 1 dalį patvirtintos priemonės, kompetentingos institucijos patikrinimų rezultatus įrašo į sistemos IMSOC atitinkamą galutinį bendrąjį sveikatos įvežimo dokumentą (BSĮD), kaip nurodyta Reglamento (ES) 2017/625 56 straipsnyje, jei tik įmanoma atsekti, su kokia importuota siunta susijęs užkrėstas augalas.“

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 26 d.

                  Komisijos vardu

                  Pirmininkė

               Ursula VON DER LEYEN

            (1)  OL L 95, 2017 4 7, p. 1.

            (2)  2019 m. sausio 16 d. Komisijos įgyvendinimo reglamentas (ES) 2019/66 dėl augalų, augalinių produktų ir kitų objektų oficialiosios kontrolės, kuria siekiama patikrinti, ar laikomasi toms prekėms taikytinų Sąjungos apsaugos nuo augalų kenkėjų priemonių taisyklių, vykdymo vienodos praktinės tvarkos taisyklių (OL L 15, 2019 1 17, p. 1).

            (3)  2016 m. spalio 26 d. Europos Parlamento ir Tarybos reglamentas (ES) 2016/2031 dėl apsaugos priemonių nuo augalų kenkėjų, kuriuo iš dalies keičiami Europos Parlamento ir Tarybos reglamentai (ES) Nr. 228/2013, (ES) Nr. 652/2014 ir (ES) Nr. 1143/2014 ir panaikinamos Tarybos direktyvos 69/464/EEB, 74/647/EEB, 93/85/EEB, 98/57/EB, 2000/29/EB, 2006/91/EB ir 2007/33/EB (OL L 317, 2016 11 23, p. 4).


title: Komisijos įgyvendinimo reglamentas (ES) 2020/1004 2020 m. liepos 9 d. kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką karvės pienas patvirtinamas kaip pagrindinė medžiaga ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

text:
10.7.2020

                  LT

                  Europos Sąjungos oficialusis leidinys

                  L 221/133

         KOMISIJOS ĮGYVENDINIMO REGLAMENTAS (ES) 2020/1004
         2020 m. liepos 9 d.
         kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką karvės pienas patvirtinamas kaip pagrindinė medžiaga ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį kartu su 23 straipsnio 5 dalimi,
         kadangi:

                     (1)

                     2017 m. rugsėjo 20 d. Komisija gavo bendrovės „Basic-Eco-Logique“ paraišką patvirtinti karvės pieną kaip pagrindinę medžiagą. Kartu su paraiška pateikta informacija, kurios reikalaujama pagal Reglamento (EB) Nr. 1107/2009 23 straipsnio 3 dalies antrą pastraipą; Pareiškėjui buvo leista papildyti paraišką ir galutinis jos variantas buvo pateiktas 2018 m. gegužės mėn. Kartu pareiškėjas pakeitė paraiškos taikymo sritį – nurodė (žalią nenugriebtą) karvės pieną;

                     (2)

                     Komisija paprašė Europos maisto saugos tarnybos (toliau – Tarnyba) suteikti mokslinę pagalbą. 2018 m. rugpjūčio 22 d. Tarnyba pateikė Komisijai techninę ataskaitą (2). 2019 m. spalio 21 d. Komisija pristatė peržiūros ataskaitą (3) ir šio reglamento projektą Augalų, gyvūnų, maisto ir pašarų nuolatiniam komitetui ir parengė jų galutines redakcijas 2020 m. kovo 24 d. vykusiam šio komiteto posėdžiui;

                     (3)

                     pareiškėjo pateikta informacija rodo, kad karvės pienas atitinka maisto produkto, apibrėžto Europos Parlamento ir Tarybos reglamento (EB) Nr. 178/2002 (4) 2 straipsnyje, kriterijus. Be to, karvės pienas nėra daugiausia naudojamas augalų apsaugos tikslais, tačiau vis dėlto yra naudingas, kai naudojamas augalų apsaugos produktuose, sudarytuose iš šios medžiagos ir vandens, arba netgi neskiestas. Todėl jis turi būti laikomas pagrindine medžiaga;

                     (4)

                     pagal Europos Parlamento ir Tarybos reglamentą (EB) Nr. 1069/2009 (5) žmonėms vartoti neskirtas pienas laikomas šalutiniu gyvūniniu produktu. Todėl jis turėtų atitikti to reglamento ir Komisijos reglamento (ES) Nr. 142/2011 (6) nuostatas;

                     (5)

                     kadangi dėl laktozės ir pieno baltymų pienas yra įtrauktas į alergiją ar netoleravimą sukeliančių medžiagų ar produktų sąrašą pagal Europos Parlamento ir Tarybos reglamento (ES) Nr. 1169/2011 (7) II priedo 7 punktą, tikslinga jo naudojimą apriboti – naudoti jį tik augimo etapuose, kai dar nėra vaisių;

                     (6)

                     atlikus tyrimus nustatyta, kad karvės pienas gali būti laikomas iš esmės atitinkančiu reikalavimus, nustatytus Reglamento (EB) Nr. 1107/2009 23 straipsnyje, visų pirma dėl naudojimo paskirčių, kurios buvo išnagrinėtos ir išsamiai aprašytos Komisijos peržiūros ataskaitoje. Todėl tikslinga karvės pieną patvirtinti kaip pagrindinę medžiagą;

                     (7)

                     tačiau pagal Reglamento (EB) Nr. 1107/2009 13 straipsnio 2 dalį kartu su jo 6 straipsniu ir atsižvelgiant į dabartines mokslo ir technikos žinias, būtina nustatyti tam tikras patvirtinimo sąlygas, kurios yra išsamiai aprašytos šio reglamento I priede;

                     (8)

                     pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (8) priedas turėtų būti atitinkamai iš dalies pakeistas;

                     (9)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Pagrindinės medžiagos patvirtinimas
            I priede nurodyta medžiaga karvės pienas patvirtinama kaip pagrindinė medžiaga pagal tame priede nustatytas sąlygas.

            2 straipsnis
            Įgyvendinimo reglamento (ES) Nr. 540/2011 pakeitimai
            Įgyvendinimo reglamentas (ES) Nr. 540/2011 iš dalies keičiamas, kaip nustatyta šio reglamento II priede.

            3 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 9 d.

                  Komisijos vardu

                  Pirmininkė

               Ursula VON DER LEYEN

            (1)  OL L 309, 2009 11 24, p. 1.

            (2)  EFSA (Europos maisto ir saugos tarnyba), 2018 m. Technical report on the outcome of the consultation with Member States and EFSA on the basic substance application for milk for use in plant protection as a fungicide. EFSA papildomas leidinys 2018:EN-1482, p. 42.

            (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN

            (4)  2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002 2 1, p. 1).

            (5)  2009 m. spalio 21 d. Europos Parlamento ir Tarybos reglamentas (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės ir panaikinamas Reglamentas (EB) Nr. 1774/2002 (Šalutinių gyvūninių produktų reglamentas) (OL L 300, 2009 11 14, p. 1).

            (6)  2011 m. vasario 25 d. Komisijos reglamentas (ES) Nr. 142/2011, kuriuo įgyvendinami Europos Parlamento ir Tarybos reglamentas (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės, ir Tarybos direktyva 97/78/EB dėl tam tikrų mėginių ir priemonių, kuriems netaikomi veterinariniai tikrinimai pasienyje pagal tą direktyvą (OL L 54, 2011 2 26, p. 1).

            (7)  2011 m. spalio 25 d. Europos Parlamento ir Tarybos reglamentas (ES) Nr. 1169/2011 dėl informacijos apie maistą teikimo vartotojams, kuriuo iš dalies keičiami Europos Parlamento ir Tarybos reglamentai (EB) Nr. 1924/2006 ir (EB) Nr. 1925/2006 bei kuriuo panaikinami Komisijos direktyva 87/250/EEB, Tarybos direktyva 90/496/EEB, Komisijos direktyva 1999/10/EB, Europos Parlamento ir Tarybos direktyva 2000/13/EB, Komisijos direktyvos 2002/67/EB ir 2008/5/EB bei Komisijos reglamentas (EB) Nr. 608/2004 (OL L 304, 2011 11 22, p. 18).

            (8)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

               I
               PRIEDAS

                           Įprastas pavadinimas,

                           identifikavimo numeriai

                           IUPAC pavadinimas

                           Grynumas
                            (1)

                           Patvirtinimo data

                           Konkrečios nuostatos

                        Karvės pienas
                        CAS Nr. 8049-98-7

                        Nėra

                        Netaikoma

                        2020 7 30

                        Karvės pienas atitinka Reglamento (EB) Nr. 1069/2009 ir Reglamento (ES) Nr. 142/2011 nuostatas.
                        Karvės pienas naudojamas laikantis konkrečių sąlygų, įtrauktų į karvės pieno peržiūros ataskaitos (SANTE/12816/2019) išvadas, ypač į jos I ir II priedėlius.

               (1)  Išsamesnė informacija apie pagrindinės medžiagos tapatybę, specifikaciją ir naudojimo būdą pateikta peržiūros ataskaitoje.

            II PRIEDAS
            Įgyvendinimo reglamento (ES) Nr. 540/2011 priedo C dalis papildoma šiuo įrašu:

                              Numeris

                              Įprastas pavadinimas,

                              identifikavimo numeriai

                              IUPAC pavadinimas

                              Grynumas
                               (1)

                              Patvirtinimo data

                              Konkrečios nuostatos

                           „22

                           Karvės pienas
                           CAS Nr. 8049-98-7

                           Nėra

                           Netaikoma

                           2020 7 30

                           Karvės pienas atitinka Reglamento (EB) Nr. 1069/2009 ir Komisijos reglamento (ES) Nr. 142/2011 nuostatas.
                           Karvės pienas naudojamas laikantis konkrečių sąlygų, įtrauktų į karvės pieno peržiūros ataskaitos (SANTE/12816/2019) išvadas, ypač į jos I ir II priedėlius.“

               (1)  Išsamesnė informacija apie pagrindinės medžiagos tapatybę, specifikaciją ir naudojimo būdą pateikta peržiūros ataskaitoje.